
Maghiarii din Transilvania au ajuns printre grupurile etnice periclitate ale Europei 
nu pot opri continuarea declinului decât prin dobândirea drepturilor comunitare 
- a declarat László Tőkés, președintele Consiliului Naţional Maghiar din 
Transilvania (CNMT), în „comunicatul său de Anul Nou” conform agenţiei maghiare 


În documentul trimis vineri agenţiei ungare de presă MTI, președintele CNMT a constatat: 
populația maghiară din Transilvania s-a înjumătăţit în decursul unui secol, în ultimele trei 
decenii declinul ei s-a accelerat, astfel încât trebuie să se confrunte cu faptul că a devenit 
un grup etnic periclitat, la fel ca celelalte comunități naționale maghiare aflate în afara 
granițelor Ungariei. 


"Cu toate acestea nu trebuie să ne fie frică sau să ne speriem, pentru că asta ar duce la o 


abandonare de sine și la un eșec sigur. Trebuie să ne strângem rândurile și să ne organizăm 


pentru a munci 
este dobândirea drepturilor noastre comunitare, autonomia. Revoluția română din 1989 ne 


și a construi. Singurul răspuns la Trianon, la starea noastră actuală decăzută 


datorează încă o schimbare de regim cu privire la minorități - nu putem renunţa la acest 
lucru” - a scris László Tőkés, subliniind că 2024 este an electoral în România. 


În comunicatul său, el a considerat o dezinformare deliberată a poporului român și o incitare 
împotriva maghiarilor faptul că prim-ministrul Marcel Ciolacu a etichetat drept inițiative 


“revizioniste” și “toxice” proiectele de autonomie ale maghiarilor, pe care cele două camere 


ale parlamentului - conform instrucţiilor sale - le-a respins prin procedură de urgenţă în 
ultimele zile ale lunii decembrie. 


În opinia lui László Tőkés, afirmaţia premierului că “suveranitatea și integritatea teritorială a 
României nu pot face obiectul unor negocieri” este o simplă insinuare, întrucât proiectele 
legii autonomiei ale CNMT și ale Consiliului Naţional Secuiesc nu ameninţă "suveranitatea și 
integritatea teritorială a României Mari”. 


"Vrem doar ceea ce se cuvine comunitatea noastre maghiare din Transilvania într-o 
societate democratică (... ) Citând manifestul lui Károly Kós, nu vrem mai mult și nu vrem 
altceva decât ceea ce ne-a promis legea consfinţită de România, hotărârea de la Alba Iulia, 
și anume: autonomia naţională” - a declarat președintele EMNT, adăugând: României nu i-a 
ajuns un secol de la tratatul de la Trianon pentru a crea legea minorităților promisă, 
legislativul de la București "a sabotat în mod repetat” adoptarea acestei legi, care a fost 
inclusă ultima dată în programul de guvernare în anul 2020 și apoi în 2021. 


László Tőkés a reamintit: în decembrie, în Statele Unite ale Americii, delegația UDMR a 
atras atenţia politicienilor de la Washington asupra consolidării AUR, promotoarea "retoricii 
extremiste, populiste, legionare”, o amenințare serioasă la adresa maghiarilor din 
Transilvania și a României. El și-a exprimat opinia că, deși afirmaţia este corectă, realitatea 
este că antimaghiarismul visceral care amintește de epoca național-comunistă este mai 


mult sau mai puțin comun întregii clase politice românești. 


"Desemnarea AUR ca țap ispășitor distrage atenţia de la orânduirea naționalistă a statului 
român, în special de la foștii parteneri de coaliție ai UDMR sau chiar de la persoana 
președintelui Klaus Iohannis, care asistă, prin tăcere complice sau chiar în mod activ, la 
răspândirea maghiarofobiei în România. Trebuie să se înțeleagă că victima nu poate fi 
niciodată un aliat al făptuitorului, așa cum nu trebuie să intre fără suspiciuni în capcana 


sindromului Stockholm. A fi acolitul unei coaliţii între național-liberali și social-democrați, 
bazate pe capturarea comună a prăzii, ar însemna să sacrificăm valorile și interesele 
naționale unor interese de partid” - a avertizat președintele CNMT în comunicatul său emis 


cu ocazia Anului Nou. 


